เป็นไฮโปไทรอยด์ค่ะ ตอนแรกทานยาเม็ดเดียว ตอนนี้ได้ปรับยาเป็นสองเม็ด หลังจากที่ปรับยาเป็นสองเม็ดหนูมีอาการเหนื่อยง่าย ใจสั่น และวิงเวียนศีรษะ อยากทราบว่าการประบยาทำให้เกิดผลข้างเคียงตามที่หนูบอกไหมคะ
สวัสดีครับ ภาวะ hypothyroidism หรือ ไฮโปไทรอยท์นั้น เกิดจากการมีฮอร์โมนไทรอยท์ที่ไปทำงานน้อยกว่าปกติ โดยทั่วไปนั้นเราจะรักษาโดยการให้ รับประทานยา levothyroxine หรือ eltoxin ซึ่งเป็นไทรอยท์ฮอร์โมนแบบสังเคราะห์ เพื่อไปทำงานแทนฮอร์โมนที่ขาด โดยผลข้างเครียงจากการทานยานั้นจะมีอาการเหมือนผู้ป่วยภาวะไทรอยท์เป็นพิษได้ คือ มีไข้ ปวดหัว ใจสั่น มือสั่น หน้ามืด เป็นลม เหนื่อยง่าย น้ำหนักลด ท้องเสีย ผมร่วงในช่วงแรกของการรักษาได้ดังนั้น อาการที่เหนื่อยง่ายใจสั้น วิงเวียน น่าจะเกิดจากผลข้างเคียงของยาได้ครับอย่างไรก็ตามหากพึ่งมีการปรับยาแล้วพึ่งมีอาการดังกล่าว หากมีอาการไม่มากแนะนำให้รอดูอาการสัก1สัปดาห์ เพื่อให้ร่างกายปรับตัว หากอาการไม่ดีขึ้น หรือมีอาการมากจนทนไม่ไหวแนะนำให้ไปพบแพทย์ที่ตรวจรักษาเพื่มเติมครับ